2017. gada 25. oktobrī Rīkojums Nr. 607

Rīgā (prot. Nr. 52 7. §)

**Par zemes vienību piekritību valstij un to nostiprināšanu zemesgrāmatā uz valsts vārda Finanšu ministrijas personā**

1. Saskaņā ar Zemes pārvaldības likuma 17. panta piekto daļu saglabāt valsts īpašumā un nodot Finanšu ministrijas valdījumā šādas zemes vienības, kas nepieciešamas Publiskas personas mantas atsavināšanas likumā un likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 8. panta sestajā daļā minēto funkciju īstenošanai:

1.1. zemes vienību (zemes vienības kadastra apzīmējums 9401 002 0103) 0,1600 ha platībā Vienības gatvē 7, Valkā, Valkas novadā;

1.2.  3/4 domājamās daļas no zemes vienības (zemes vienības kadastra apzīmējums 9401 008 0172) 0,1700 ha platībā Smilšu ielā 15A, Valkā, Valkas novadā;

1.3.  1/2 domājamo daļu no zemes vienības (zemes vienības kadastra apzīmējums 9401 008 0313) 1,5156 ha platībā "Strazdiņos", Avotkalna ielā 6, Valkā, Valkas novadā;

1.4. zemes vienību (zemes vienības kadastra apzīmējums 6801 004 0174) 0,0705 ha platībā Skolas ielā 20A, Ludzā, Ludzas novadā.

2. Finanšu ministrijai šā rīkojuma 1. punktā minētās zemes vienības normatīvajos aktos noteiktajā kārtībā ierakstīt zemesgrāmatā uz valsts vārda Finanšu ministrijas personā.

Ministru prezidents Māris Kučinskis

Finanšu ministre Dana Reizniece-Ozola